Мшаҧымза 16 рзы Аҧсны Ахада Рауль Ҳаџьымба Ақьырсиан иашахаҵара ныҟәызго ақьырсианцәа, Мшаҧныҳәа иаҧыло Аҧсны жәлар зегьы дрыдныҳәалеит.
Гәык-ҧсыкала ишәыдысныҳәалоит ақьырсиан ныҳәа ду– Мшаҧы! Ишәыгымзааит уи иацу алҧха-агәыҧха, ацқьара, ауаҩибзиабара!
Аиҭаҿиара, аизҳа-зыҕьара, аҿыц ҧсҭазаара иазҳәоу Мшаҧныҳәа ашәышықәсақәа раахыс ҳаҧсадгьыл аҿгьы ҳаҭырла иазгәарҭо аныҳәақәа раҧхьа игылоуп!
Акыр иаҧсоу Аҧсны жәлар, Мшаҧныҳәа цқьа аламҭалазы гәык-ҧсыкала ишәзеиҕьасшьар сҭахуп ҩнаҭацыҧхьаӡа агәыҕра лашақәа, ахирра.
Ишәыгымзааит Ҳазшаз иныҳәаҧхьыӡ, илаҧшхаа!